ཕ་ཡུལ་དུ་ལྡོག་པ་ནི་ང་ཚོའི་རྩོམ་རིག་གསར་རྩོམ་གྱི་ལམ་བུ་གལ་པོ་ཆེ་ཞིག་དང་ཁོད་ཡངས་པ་ཞིག་ཡིན་པར་ངེས།ཕ་ཡུལ་དུ་ད་གཟོད་བསྔོག་མི་ཚར་བའི་བརྗོད་བྱ་དང་འགྲེལ་མི་ནུས་པའི་བརྗོད་སྙིང་རྒྱ་ཆེན་པོ་ཡོད་པར་མ་ཟད།བརྗོད་བྱ་བརྗོད་སྙིང་དེའི་རིགས་བློ་གྲོས་ཀྱི་ཉིང་ཁུར་ལྟེམས་ལྟེམས་སུ་འཁྱིལ་བས་ན།རང་གཞན་ཀུན་གྱི་གསོས་སུ་བསྔོ་ཆོག་པ་བརྒྱ་ཆའི་བརྒྱ་རེད།ཐ་ན།ཕ་ཡུལ་དུ་རང་ཆས་སུ་གྲུབ་ཅིང་གོམས་འདྲིས་སུ་ཕྱིན་པའི་སྒྲུང་གཏམ་གྱི་བརྗོད་པ་དང་རྩོམ་སྲོལ་རྔམས་མཐུག་པོ་ཞིག་ཀྱང་སྔར་ནས་ཡོད།